KTC มอบสิทธิพิเศษในงานหนังสือ
KTC มอบสิทธิพิเศษในงาน มหกรรมหนังสือ “Big Bad Wolf Book Sale Bangkok 2017"  ระหว่างวันที่ 11 – 27 สิงหาคม 2560
16 ส.ค. 2560

บริษัท บัตรกรุงไทย จำกัด (มหาชน) หรือ KTC โดย นายธีรพจน์ โชคอนันตัง ผู้ช่วยประธานเจ้าหน้าที่บริหาร – ธุรกิจบัตรเครดิต ได้เล็งเห็นความสำคัญของการอ่าน และสนับสนุนให้คนไทยได้ศึกษาและพัฒนาทักษะภาษาอังกฤษ จึงได้ร่วมมือกับ บริษัท เรดดี้ทูรี๊ด จำกัด โดย นายสุรเชษฐ วรวงศ์วสุ ผู้อำนวยการ ผู้จัดงานมหกรรมหนังสือต่างประเทศ “Big Bad Wolf Book Sale Bangkok 2017” มอบสิทธิพิเศษให้กับสมาชิกบัตรเครดิตเคทีซี 
เพียงใช้จ่ายผ่านบัตรฯ ภายในงาน ครบทุก 500 บาท (สมาชิกสามารถรวมเซลส์สลิปได้) พร้อมใช้คะแนนสะสม KTC FOREVER REWARDS ทุก 500 คะแนน แลกรับเครดิตเงินคืน 15% หรือใช้จ่ายผ่านบัตรฯ ภายในงานตั้งแต่ 3,000 บาทขึ้นไป รับสิทธิ์เลือกบริการแบ่งชำระอัตราดอกเบี้ยพิเศษ KTC FLEXI 0.69% นาน 3 เดือน
โดยสมาชิกสามารถลงทะเบียนรับสิทธิ์แลกรับเครดิตเงินคืน หรือบริการแบ่งชำระ ได้ที่บูธเคทีซีบริเวณงาน ณ ฮออล์ 9 ศูนย์การประชุมอิมแพ็ค ฟอรั่ม เมืองทองธานี จังหวัดนนทบุรี ระหว่างวันที่ 11 – 27 สิงหาคม 2560 โดยภายในงานจะมีหนังสือจากสำนักพิมพ์ชื่อดังทั่วโลกกว่า 3.5 ล้านเล่ม อาทิ หนังสือเด็ก หนังสือสำหรับคุณพ่อคุณแม่มือใหม่ และหนังสือทำอาหาร ที่จะมาลดราคาสูงสุด 80% โดยเปิดจำหน่ายต่อเนื่อง 24 ชั่วโมง ตลอดการจัดงาน